# หุ่นรบฮิคาเรี่ยน
หุ่นรบฮิคาเรี่ยน หรือ  โชวโทกคิวฮิคาเรี่ยน   เป็นการ์ตูนญี่ปุ่นที่เป็นรูปแบบ หุ่นยนต์แปลงร่าง ที่มีลักษณะเป็นแบบหัวรถจักรรถไฟ ความเร็วสูง (รูปแบบรถไฟชินคันเซ็นที่มีชื่อเสียงในญี่ปุ่น Bullet trains) ซึ่งการ์ตูนเรื่องนี้ ทางช่อง 9 อสมท. ได้นำมาฉายในเมืองไทย ในรายการ ช่อง 9 การ์ตูน ในเดือน มิถุนายน ถึงเดือน ตุลาคม พ.ศ. 2543 ประมาณช่วง 9.30น. ถึง 10.30 น. เสาร์ - อาทิตย์  เป็นประดิษฐกรรมการ์ตูนที่มีเรื่องเป็นแบบHeroes ที่ทำงานหนักอยู่บนรางวิ่งด้วยความเร็วสูงทุกวัน และมีเหล่าร้ายจากต่างดาวมาบุอาละวาดในรูปแบบหัวรถจักรสีดำ โดยในฉากจะเป็นแบบฐานทัพ,อู่โรงรถจักรและระบบของรถไฟในญี่ปุ่นได้อย่างชัดเจน ซึ่งการ์ตูนเรื่องนี้เป็นลิขสิทธิ์ของ Tokyo Kids TV TOKYO 1998 - 1999

 เนื้อเรื่อง 
จากดาวเคราะห์ที่สงบสุข  ได้มีพวกของกลุ่มต่างดาวบุกรุก เป็นลำแสงตกสู่โลกมนุษย์ พลังงานนี้ได้เปลี่ยนแปลงการรถไฟหัวกระสุนธรรมดาให้สามารถแปลงร่างได้แบบหุ่นยนต์  ซึ่งก็คือ ฮิคาเรี่ยน เมื่อเกิดพลังงานแปรสภาพได้แล้ว ก็ยังมีตัวร้ายที่มารังควานยังโลกมนุษย์  ซึ่งในหน่วยของกลุ่มฮิคาเรี่ยนต้องจัดการนั่นก็คือ "Bratcher Force" ซึ่งเป็นตัวร้ายคอยรุกรานโลก มันเกิดมาจากหลุมดำในบรรยากาศ ซึ่งเป็นเหล่าร้ายจะทำการยึดครองเมือง ดังนั้น เหล่าหุ่นรบฮิคาเรี่ยนจึงอยู่เฉยไม่ได้ ต้องปราบปรามเพื่อประโยชน์สุขของโลกใบนี้

 ตัวละคร 
 JHR 
โนโซมิ (Nozomi) 
หุ่นยนต์ที่มีรูร่างแบบรถไฟชินคันเซน สายโนโซมิ เขาเป็นผู้พิทักษ์และตัวนำการปราบปรามเหล่าร้าย  มีอาวุธเป็นดาบและโล่ห์กัน มีความเชื่อมั่นในตนเองสูง
ชิมบาชิ เท็ตสึยูกิ (新橋テツユキ)
เด็กหนุ่มชั้นป.4 ที่ได้ล่วงรู้ความลับของฮิคาเรียนโดยบังเอิญ ทำให้เขาได้กลายเป็นสมาชิกของJHR ทำหน้าที่ในการช่วยเหลือและคอยสืบหาข่าวให้กับJHR
คันดะ มินาโยะ (神田ミナヨ)
เด็กสาวรุ่นเดียวกับเท็ตสึยูกิ บ้านของเธอประกอบกิจการร้านขายแกงกะหรี่ บีบีคาเร่ ภายในสถานีรถไฟโตเกียว แม้ภายนอกดูอ่อนหวานและอ่อนโยนแต่มีจิตใจที่เข้มแข็งไม่แพ้ผู้ชาย 
ซึบาสะ (Tsubasa) 
หุ่นยนต์รูปแบบรถไฟ สายสึบาสะ เขามีหน้าที่ปราบปรามเหล่าร้ายเช่นกัน มีความปราดเปรียวและเหมาะกับงานในที่สูงและแคบ
MAX 
หุ่นยนต์รูปแบบรถไฟรุ่น E4 มีรูปร่างที่แข็งแรงและใช้ค้อนพิฆาตเป็นอาวุธ
หัวหน้าฮิคาริ
หุ่นยนต์รูปแบบรถไฟสายฮิคาริ มีตำแหน่งเป็นหัวหน้าทีมฮิคาเรียนและคอยบัญชาลูกน้องในกลุ่มให้งานสำเร็จและอยู่กับร่องกับรอย
Windash
หุ่นยนต์รูปแบบรถไฟ  สามารถนั่งทางในได้ แล้วล่วงรู้อนาคต ในนี้เขาจะทำนายเมื่อแม่นแน่แล้วจะชอบพูดว่า ชนะ 350 และคำนี้ก็เป็นชื่อเรียกของเพื่อนฝูงอีกด้วย
E2JET ผู้ที่มีความเร็วไม่แพ้ผู้ใด  ใช้กังหันอันร้อนแรงเป็นอาวุธ เป็นชายชาตรีมีนำใจช่วยเหลือเพื่อน
โปลิศวิน 
เขาเป็นตำรวจรถไฟ อยู่ในหน่วยลาดตระเวน ดูแลความสงบเรียบร้อยของบ้านเมือง แต่มีข้อเสียที่เป็นคนเถรตรงและซื่อตรงเกินไปทำให้ไม่สามารถจับกุมคนร้ายได้เลยสักครั้ง
Fier Nex เป็นแบบรถไฟติดตั้งระบบดับเพลิง ดูแลฐานทัพและบ้านเรือนให้ปราศจากอัคคีภัย และทำหน้าที่ดับเพลิงเมื่อเกิดเหตุ
Sniper Sonic เป็นผู้ที่ทำหน้าที่ด้านกลาโหม ในตัวของเขาเป็นคลังสรรพาวุธ มีอาวุธที่รุนแรงเช่น big cannon เป็นต้น
Dr. 300X เป็นผู้เชี่ยวชาญประจำหน่วยฐานทัพ Hikarian ฉลาดและเป็นผู้ทดสอบรถในอู่โรงซ่อมและเหล่าหุ่นรบ
Rapit เป็นนินจาประจำหน่วย ทำหน้าที่สอดแนมความลับ
New Express เดิมทีก่อนจะเป็นหุ่นรบ เขาทำงานบนทางรถไฟที่มีความเร็วสูงที่สุดในโลก ขั้นซูเปอร์เอกซ์เพรส มีอุปกรณ์พิเศษคือ ลมเซนเซอร์ที่จะทำให้เขามีอำนาจในการค้นหาได้อย่ามีประสิทธิภาพ
Dr. YELLOW เขามาจากยุโรป เป็นรูปแบบรถไฟหัวกระสุนสีเหลืองของทางฝรั่งเศส เป็นวิศวกรประจำหน่วยHikarianที่มีความสามรถมากและเป็นผู้ช่วยที่ดีหนึ่งของ Dr. 300X
เวสต์
หุ่นยนต์รูปแบบรถไฟรุ่น500 เป็นหุ่นยนต์ที่ถือกำเนิดบนโลกแต่มีพลังพิเศษในการควบคุมสิ่งของโดยการร้องไห้ แต่ตราบใดที่ไม่สามารถหยุดร้องไห้ได้จะทำให้เกิดช่องว่างมิติและสามารถย้อนเวลาได้ในขณะหนึ่ง

 แบล็คเชอร์ 
Black Express 
พลังงานต่างดาวที่เกิดจากหลุมดำ มีรูปร่างเป็นแบบรถไฟหัวเจาะอุโมงค์ มีตำแหน่งเป็นหัวหน้ากลุ่ม แบล็คเชอร์ ชอบก่อความเดือดร้อน และเป็นศัตรูตัวสำคัญของกลุ่มHikarian ที่ต้องปราบปรามให้สิ้นซาก ตัวเขาจะใช้ระบบไฟฟ้าควบคุมและซ่อนตัวจากควันดำเมื่อแพ้ไม่เป็นท่า
Dozilas 
หุ่นยนต์รูปแบบรถหัวจักรไอน้ำรุ่นD51 เป็นลูกสมุนที่มีนิสัยหัวอ่อน ชอบทำแบบเด็กๆ และชอบเล่นกับเด็ก ทำให้หัวหน้า Black Express โมโหอยู่เรื่อยเมื่อสั่งงานแต่เขาก็เป็นงานแทบทุกอย่างในกลุ่ม
Wookary 
หุ่นยนต์รูปแบบรถหัวจักรไอน้ำรุ่นC55  มีนิสัยชอบเฟ้อฝัน เป็นที่หมั่นไส้ของหัวหน้าและผู้พบเห็นเป็นอย่างยิ่ง
ซิลเวอร์ เอกซ์เพรส
ผู้นำของแบล็คเชอร์ คอยสั่งการให้แบล็ค เอกซ์เพรส ทำลายโลกและเปลี่ยนให้เป็นโลกของแบล็คเชอร์

 รายชื่อตอน